**สุภาษิตคำโคลง**

**พระพุทธเจ้าทรงเปิดโลก บันดาลให้เทวดา มนุษย์ และ**

**สัตว์นรกแลเห็นซึ่งกันและกัน**

พระยากระบิลยินถ้อย พาณิช

ออกพระรัตนสามจิต ปราโมช

สละทรัพย์สามพันปลิด เปลื้องให้

มีสุนทรแย้มโอษฐ์ ตรัสว่าการุญ

ท่านจงนำสุนทรสารลี้ ลาลี

ถึงพระอโนชาเทพี ท่านด้วย

ว่าเราเสด็จจรลี ลาน้อง

หาองค์สพัญญูฉ้วย ชี้ช่องนฤพาน

พระเสด็จกับด้วย บริพาร

ห้าร้อยโดยประมาณ นับได้

ตามมรรคกันดาร ทุเรศ

กระทั่งแม่น้ำให้ ประทับแล้วตริการ

**ลำลึก๑**ถึงซึ่งพุทธ คุณนา

ประชุมหัตถ์ตั้งสัจจา ข้ามได้

สธรรมแลสังฆา ธิคุณ

คุณทั้งสามนี้ไซร้ เสด็จได้พระทัยหวัง ๚ะ

๑ ระลึก